stanford-oval/wikipedia huggingface dataset:
Ja niin joulu tulla saa

| Ja niin joulu tulla saa Kirsi Ranto |
| --- | --- | --- |

Studioalbumin tiedot
 Julkaistu: 1. lokakuuta 2011
 Tyylilaji: joulumusiikki
 Kesto: 41.18
 Levymerkki: Deepthi Music
Kirsi Rannon muut julkaisut
| Läikytät mua 2010 | Ja niin joulu tulla saa 2011 | Valoa 2019 |
Ja niin joulu tulla saa on Kirsi Rannon joululevy, joka julkaistiin 1. lokakuuta 2011. Albumi sisältää rakastettuja jouluklassikkoja sekä kaksi Rannon omaa kappaletta.
Kappaleet

Ave Maria – 4.35 (säv. Franz Schubert, san. Scott Walter)
Taivas sylissäni – 4.29 (säv. Carola Häggkvist, san. Maija Kalaoja)
Jouluyö, juhlayö – 3.39 (säv. Franz Gruber, san. Joseph Mohr)
Ja niin joulu tulla saa – 4.02 (säv. Kirsi Ranto, san. Ranto)
Joululaulu – 4.28 (säv. Mel Tormé, san. Robert Wells)
Joululaulu – 4.04 (säv. Konsta Jylhä, san. Paul Holm)
En etsi valtaa loistoa – 2.53 (säv. Jean Sibelius, san. Sakari Topelius)
Tonttu – 5.11 (säv. Lyyli Wartiovaara-Kallioniemi, san. Walter Juva)
Varpunen jouluaamuna – 3.01 (säv. Otto Kotilainen, san. Sakari Topelius/Karl Adolg Hougberg)
Hiljainen pyyntö – 4.56 (säv. Kirsi Ranto, san. Ranto)
Irem

| Irem |
| --- | --- |
Perustettu:  1974
Toimiala:  videopeliteollisuus, ohjelmistoteollisuus
Emoyhtiö:  Eizo
Kotisivu:  www.irem.co.jp
Infobox OKVirheellinen NIMI-arvo: 
Irem (jap. アイレム, myös Irem Software Engineering) on japanilainen ohjelmistoyhtiö ja pelitalo. Yritys on perustettu nimellä IPM vuonna 1974 ja nimi muutettiin vuonna 1979. Yritys lopetti videopelien kehityksen vuonna 1994 ja sulautui Irem Software Engineeringiksi vuonna 1997.
Eizo omistaa yhtiön. Yrityksen nimi on lyhenne sanoista lyhenne sanoista International Rental Electronics Machines.
Pelit

Yrityksen kehittämiä pelejä:
Moon Patrol (1982)
Kung-Fu Master (1984)
R-Type (1987)
Aiheesta muualla

Irem Software Engineering MobyGamesissä (englanniksi)
Irena Belohorská

Irena Belohorská (s. 13. maaliskuuta 1948 Piešťany, Tšekkoslovakia) on slovakialainen poliitikko, joka toimi sitoutumattomana Euroopan parlamentin jäsenenä vuosina 2004–2009. Kotimaassaan hän edusti Kansanpuolue – Demokraattisen Slovakian liikettä (LS-HZDS).
Ura

Belohorská on koulutukseltaan lääkäri ja toimi useissa korkeissa viroissa 1970- ja 1980-luvuilla. Poliitikoksi hän ryhtyi 1990-luvulla Slovakian itsenäistyessä. Vuoden 1992 vaaleissa hänet valittiin Tšekkoslovakian liittokokoukseen, mutta joutui luopumaan paikastaan samettieron lakkautettua instituution. Belohorská toimi Slovakian terveysministerinä 1993–1994.
Itsenäisen Slovakian ensimmäisissä parlamenttivaaleissa vuonna 1994 hänet valittiin kansallisneuvostoon HZDS-puolueen jäsenä. Hän pysyi parlamentissa aina vuoteen 2004 saakka, kun hänet valittiin Euroopan parlamenttiin vuonna 2004, missä hän työskenteli yhden vaalikauden ajan.
Kunnianosoitukset

Andrej Hlinkan ritarikunta (1994)
Ignacio Garriga

| Ignacio Garriga |
| --- | --- |
 Garriga vuonna 2021.
Henkilötiedot
Syntynyt: 4. helmikuuta 1987 (ikä 37) Sant Cugat del Vallès, Katalonia, Espanja
Kansalaisuus:  Espanja
Ammatti:  poliitikko, hammaslääkäri
Poliitikko
Puolue:  Vox (2014–)
Entiset puolueet:  Kansanpuolue (2005–2010)
Asema:  Katalonian parlamentin jäsen
Vaalipiiri:  Barcelona
Ignacio Garriga Vaz de Concicao (s. 4. helmikuuta 1987 Sant Cugat del Vallès, Katalonia) on espanjalainen Vox-puoluetta edustava poliitikko. Hän on toiminut vuosina 2019–2020 Espanjan edustajainhuoneen jäsenenä, vuodesta 2021 lähtien Katalonian parlamentin jäsenenä ja lokakuusta 2022 lähtien Voxin pääsihteerinä.
Perhetausta

Garriga syntyi Sant Cugat del Vallèsissa Kataloniassa. Hänen äitinsä Clotilde Vaz de Concicao Morlay syntyi Päiväntasaajan Guineassa vuonna 1947. Vaz de Concicaon vanhemmat Mercedes ja Pablo omistivat kaksi kauppaa Malabossa ja lähettivät lapsensa Barcelonaan, ja Pablon kuoltua myös Mercedes muutti sinne. Garrigan isä Rafael Garriga Kuijpers on lähtöisin politiikassa toimivasta perheestä, jonka jäsenet ovat olleet mukana Belgian flaamilaisnationalistisissa liikkeissä.
Ura

Ennen poliittista uraansa hän työskenteli hammaslääkärinä, minkä lisäksi hän on myös toiminut hammaslääketieteen opettajana Katalonian kansainvälisessä yliopistossa.
Garriga oli vuosina 2005–2010 kansanpuolueen jäsen mutta erosi puolueesta oltuaan eri mieltäselvennä puolueen kanssa homoavioliitoista, Espanjan yhtenäisyydestä, abortista ja maahanmuutosta. Hän liittyi Voxiin vuonna 2014. Garrigan etnisyydestä johtuen häntä on kutsuttu ”Voxin mustaksi katalaaniksi”, mutta hän pitää nimitystä rasistisena.
Vastoin puolueensa maahanmuuttovastaisuutta Garriga on itse maahanmuuttajataustaisena puhunut myönteisesti maahanmuuttajista. Hän kannattaa laittomien maahanmuuttajien pakkopalautuksia. Hänen mukaansa Vox on humanistinen ja kristillinen puolue. Garriga on espanjalaisnationalisti ja vastustaa Katalonian itsenäisyyttä.
Huhtikuun 2019 parlamenttivaaleissa Garriga valittiin Espanjan edustajainhuoneeseen Barcelonan vaalipiiristä. Hänet valittiin uudelleen saman vuoden marraskuun vaaleissa. Katalonian parlamenttvaaleissa 2021 Garriga valittiin Katalonian parlamenttiin Barcelonan vaalipiiristä Voxin listan kärkiehdokkaana ja puolueen aluejohtajaehdokkaana, minkä myötä hän erosi edustajainhuoneesta.
Lokakuussa 2022 Garriga valittiin Voxin pääsihteeriksi.
Yksityiselämä

Garrigan äidinkieli on katalaani, mutta hän pitää itseään espanjalaisena. Hänellä on kolme tytärtä ja yksi poika.
Isoperimetrinen epäyhtälö

Matematiikassa isoperimetrisen epäyhtälön mukaan annetuille tasokuvioille, jonka piirin pituus on P ja pinta-ala A, on voimassa  4\pi A\leq P^{2}, missä yhtäsuuruus on voimassa, jos ja vain jos tasokuvio on ympyrä. Siten annetuista samanpiirisistä kuvioista ympyrällä on maksimaalinen pinta-ala. Toisaalta isoperimetrinen epäyhtälö pätee myös toisin päin: kuvioista, joiden pinta-ala on annettu, on ympyrällä pienin piiri. Isoperimetristä epäyhtälöä voidaan käyttää todistamaan muita geometrisiä epäyhtälöitä. Siitä esimerkiksi seuraa, että annetusta monikulmiosta, jonka kulmien lukumäärä ja sivun pituudet on annettu, seuraa, että suurin mahdollinen monikulmio on syklinen monikulmio, eli sen kärjet sijaitsevat ympyrän kehällä. Yleisemmin on voimassa, että jos n-ulotteisen kappaleen n-1-ulotteinen pinta on annetun suuruinen, saadaan maksimaalinen n-ulotteinen mitta n-pallon tapauksessa.
Ina Marija Bartaitė

Ina Marija Bartaitė (2. toukokuuta 1996  – 7. huhtikuuta 2021) oli liettualainen elokuvanäyttelijä. Hän näytteli muun muassa elokuvissa Ramybė mūsų sapnuose ja Senekos diena.
Bartaité kuoli 24-vuotiaana liikenneonnettomuudessa 7. huhtikuuta 2021.
Filmografia

Visions of Europe, 2004
Peace to Us in Our Dreams (latv. Ramybė mūsų sapnuose), 2015
I Am Katya Golubeva, 2016
Seneca's Day (latv. Senekos diena), 2016
Walden, 2020
Our Men (ransk. Mon légionnaire), 2021
Jacob Bastiampillai Deogupillai

Jacob Bastiampillai Deogupillai (9. huhtikuuta 1917 – 25. huhtikuuta 2003) oli srilankalainen roomalaiskatolinen piispa. Hänet vihittiin papiksi Jaffnan hiippakuntaan 22. joulukuuta 1941, ja hänet nimitettiin Trincomaleen (Trincomalee-Batticaloa) vihkipiispaksi sekä Mozotcorin titulaaripiispaksi 9. helmikuuta 1967. Piispaksi konsekroinnin suoritti 11. toukokuuta Ignatius Philip Trigueros Glennie, jota avustivat Jerome Emilianus Pillai ja Frank Marcus Fernando.
Deogupillai sai 18. joulukuuta 1972 nimityksen Jaffnan piispaksi, jona hän toimi, kunnes jäi eläkkeelle 6. heinäkuuta 1992.
Ina Forsman

Ina Forsman (s. 1994) on suomalainen blueslaulaja. Hän on julkaissut kaksi albumia, Ina Forsman with Helge Tallqvist Band (2013) ja Ina Forsman (2016). Vuonna 2012 hän kilpaili Idolsin kuudennella tuotantokaudella ja pääsi finaalivaiheeseen. Hän on konsertoinut Yhdysvalloissa ja Keski-Euroopassa muun muassa Tasha Taylorin kanssa. Vuonna 2015 hänet palkittiin vuoden tulokkaana Finnish Blues Awards -palkintogaalassa.
Aiheesta muualla

Virallinen sivusto
Ina Kersten

Ina Kersten vuonna 1991 Hampurissa.
Ina Kersten (s. 1946) on saksalainen matemaatikko joka tutkii abstraktia algebraa. Hän toimi vuosina 1995–1997 Saksan matemaattisen seuran johtajana. Hän on Göttingenin Georg-August-yliopiston professori emerita.
Aiheesta muualla

Ina Kerstenin kotisivu yliopiston sivustolla (Arkistoitu – Internet Archive)
JabbaWockeeZ

JabbaWockeeZ
JabbaWockeeZ on kalifornialainen hip hop -tanssiryhmä. Ryhmä tuli tunnetuksi America's Got Talent -ohjelmasta ja voitti myöhemmin America's Best Dance Crew -kilpailun.
Aiheesta muualla

JabbaWockeeZin sivusto (englanniksi)
JabbaWockeeZ America’s Best Dance Crew -ohjelman sivustolla (Arkistoitu – Internet Archive) (englanniksi)
James Needles

| Mitalit> Miesten koripallo.Maa:   Yhdysvallat. Olympialaiset  | Mitalit> Miesten koripallo.Maa:   Yhdysvallat. Olympialaiset  | Mitalit> Miesten koripallo.Maa:   Yhdysvallat. Olympialaiset  | Miesten koripallo> Maa:   Yhdysvallat. |
| --- | --- | --- | --- |
|  Kultaa | Berliini 1936 |  |  |
James R. ”Jimmy” Needles (3. maaliskuuta 1900 – heinäkuu 1969) oli yhdysvaltalainen koripallovalmentaja ja olympiavoittaja.
Needles valmensi Yhdysvaltain olympiakullan Berliinissä 1936 voittanutta joukkuetta.
James Napier

James Napier voi tarkoittaa ainakin seuraavia:
James Napier (1810–1884), skotlantilainen kemisti
James Napier (s. 1982), uusiseelantilainen näyttelijä
James Robert Napier (1821–1879), skotlantilainen insinööri ja keksijä
James ”Jim” Napier (s. 1938), yhdysvaltalainen baseballpelaaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”James Napier”, voi hakea sivunnimihaulla, laajalla sivunnimihaulla tai tekstihaulla.
Irina-Camelia Begu

| Irina-Camelia Begu |
| --- | --- |

Henkilötiedot
Syntynyt: 26. elokuuta 1990 (ikä 34)
Kansalaisuus:   Romania
Tennispelaaja
Pituus:  181 cm
Paino:  67 kg
Kätisyys:  oikea
Ammattilaisena:  2005–
Palkintorahat:  8 231 442 USD
Kaksinpeli
Paras sijoitus:  22. (22.8.2016)
Turnausvoittoja:  4
Voitot/tappiot:  503–348
Grand Slam -turnauksissa
Australian avoimet:  4. kierros (2015)
Ranskan avoimet:  4. kierros (2016)
Wimbledon:  3. kierros (2015)
Yhdysvaltain avoimet:  2. kierros (2012, 2014)
Nelinpeli
Paras sijoitus:  22. (1.10.2018)
Turnausvoittoja:  8
Voitot/tappiot:  287–195
Grand Slam -turnauksissa
Australian avoimet:  välierät (2018)
Ranskan avoimet:  puolivälierät (2017)
Wimbledon:  puolivälierät (2018)
Yhdysvaltain avoimet:  3. kierros (2015)
Aiheesta muualla
ITF
WTA
Irina-Camelia Begu (s. 26. elokuuta 1990 Bukarest) on romanialainen tennispelaaja. Parhaimmillaan hän on ollut kaksinpelissä WTA-listan sijalla 22 elokuussa 2016 ja nelinpelissä samalla sijalla lokakuussa 2018. Hän on voittanut urallaan neljä WTA-turnausta kaksinpelissä ja kahdeksan nelinpelissä.
Vuonna 2006 Begu voitti Euroopan mestaruuden alle 16-vuotiaiden sarjassa. Vuonna 2011 hän aloitti kauden maailmanlistan sijalla 234. Huhtikuussa hän menestyi hyvin Andalucía Tennis Experience -turnauksessa Marbellassa selviytyessään loppuotteluun. Ennen tätä turnausta hän ei ollut voittanut yhtään WTA-tason ottelua pääkaaviossa. Begu, joka pääsi turnauksen pääsarjaan karsintojen kautta, voitti välierässä toiseksi sijoitetun Svetlana Kuznetsovan 3–6, 7–6(3), 6–4. Loppuottelussa hän hävisi ykköseksi sijoitetulle Viktoryja Azarenkalle suoraan kahdessa erässä. Toisen finaalipaikkansa Begu saavutti Budapestin turnauksessa, jossa hän hävisi loppuottelussa Roberta Vincille.
Grand Slam -turnauksissa Begu on päässyt kaksinpelissä parhaimmillaan neljännelle kierrokselle Australian avoimissa 2015 sekä Ranskan avoimissa 2016. Australian avoimissa 2018 hän ylsi nelinpelissä välieriin.
Aiheesta muualla

Kuvia tai muita tiedostoja aiheesta Irina-Camelia Begu Wikimedia Commonsissa
Irina-Camelia Begu WTA:n sivuilla (englanniksi)
Irina-Camelia Begu (Arkistoitu – Internet Archive) profiili ITF:n kotisivuilla
Irina Avvakumova

| Mitalit | Mitalit | Mitalit |  |
| --- | --- | --- | --- |
|  Irina Avvakumova |  Irina Avvakumova |  Irina Avvakumova |  |
Maa:   Venäläiset olympiaurheilijat
|  Olympialaiset  |  Olympialaiset  |  Olympialaiset  |  |
|  Hopeaa | Peking 2022 | sekajoukkuemäki |  |
Maa:   Venäjä
Naisten mäkihyppy
| Talviuniversiadit  | Talviuniversiadit  | Talviuniversiadit  |  |
|  Kultaa | Trentino 2013 | sekajoukkue |  |
|  Kultaa | Štrbské Pleso 2015 | normaalimäki |  |
|  Kultaa | Štrbské Pleso 2015 | joukkuemäki |  |
|  Pronssia | Trentino 2013 | normaalimäki |  |
Irina Andrejevna Avvakumova (ven. Ирина Андреевна Аввакумова, o.s. Taktajeva, ven. Тактаева, s. 14. syyskuuta 1991 Moskova, Venäjän SFNT) on venäläinen mäkihyppääjä, sekajoukkuemäen olympiamitalisti.
Avvakumova sijoittui Val di Fiemmen MM-kilpailuissa 2013 13:nneksi, Sotšin olympialaisissa 2014 16:nneksi, Falunissa 2015 11:nneksi, Lahden MM-kilpailuissa 2017 12:nneksi, Pyeongchangin olympialaisissa 2018 neljänneksi, Oberstdorfin MM-kilpailuissa 2021 suurmäessä seitsemänneksi ja normaalimäessä 12:nneksi sekä Pekingin olympialaisissa 2022 seitsemänneksi. Pekingin kisojen sekajoukkuemäessä hän saavutti hopeaa. MM-kilpailujen joukkuekilpailuissa tuloksena on parhaimmillaan ollut kuudes sija. Hän saavutti universiadeissa 2013 kultaa joukkuekilpailussa ja pronssia henkilökohtaisessa kilpailussa. Universiadeissa 2015 hän voitti sekä henkilökohtaisen että joukkuekilpailun.
Avvakumova sai ensimmäiset maailmancupin pisteensä oltuaan neljästoista Hinzenbachissa helmikuussa 2012. Ensimmäiset palkintosijansa hän saavutti oltuaan samalla paikkakunnalla kolmas ja toinen joulukuussa 2013. Hän oli samalla kaudella Tšaikovskissa ensin kolmas ja saavutti toisessa kilpailussa uransa ensimmäisen maailmancupvoiton 4. tammikuuta 2014. Sapporon molemmissa kilpailuissa hän sijoittui kolmanneksi. Maailmancupin kokonaispisteissä hän oli kaudella 2013–2014 neljäs. Seuraavalla kaudella hän oli toinen Zaōssa. Helmikuussa 2016 hän sijoittui Oslon suurmäen kilpailussa kolmanneksi. Maailmancupkauden 2015–2016 kokonaiskilpailussa hän oli seitsemäs. Tammikuussa 2017 hän oli Oberstdorfin suurmäen kilpailuissa toinen ja kolmas sekä kerran kolmas Zaōssa. Maailmancupin kokonaispisteissä hän sijoittui yhdeksänneksi. Tammikuussa 2018 hän oli kerran kolmas Zaōssa. Kauden 2017–2018 kokonaiskilpailussa hän sijoittui viidenneksi ja 2020–2021 seitsemänneksi.
Avvakumova voitti Continental Cupin kokonaiskilpailun kaudella 2012–2013. Hän voitti kolme kilpailua Örnsköldsvikissä maaliskuussa 2013.
Aiheesta muualla

Kuvia tai muita tiedostoja aiheesta Irina Avvakumova Wikimedia Commonsissa
International Campaign for Tibet

International Campaign for Tibet (ICT) on voittoa tavoittelematon Tiibetin ihmisoikeuksia, demokratiaa ja Tiibetin kulttuuria puolustava järjestö. Järjestö on perustettu 1988. Jäsenmäärä oli vuonna 2007 yli 400 000. ICT:n toimistojen sijainnit ovat Washington D.C., Amsterdam, Berliini ja Bryssel.
Tunnustukset

Geuzen-mitali
Kampus Greek

| Kampus Greek> Greek |
| --- | --- |
Tyyli:  draama-komedia
Kestoaika:  43 min.
Luoja(t):  Patrick Sean Smith
Pääosissa:  Clark Duke Tiffany Dupont  Scott Michael Foster Spencer Grammer Paul James Jake McDorman Amber Stevens Dilshad Vadsaria Jacob Zachar
Alkuperämaa:   Yhdysvallat
Alkuperäiskieli:  englanti
Verkko:   ABC Family   Nelonen
Esitetty:  9. heinäkuuta 2007 – 7. maaliskuuta 2011
Tuotantokausia:  4
Jaksoja:  74 (Luettelo jaksoista)
Vastaava(t) tuottaja(t):  Lloyd Segan   Shawn Piller
Palkinnot
Ehdokkuudet:  GLAAD-palkinto erottuvasta draama-sarjasta (2008)  GLAAD-palkinto erottuvasta komediasarjasta (2009)
Aiheesta muualla
Virallinen sivusto
IMDb 
Kampus Greek (engl. Greek, tyyliteltynä GRΣΣK) on yhdysvaltalainen vuosina 2007–2011 esitetty draama-komediasarja, joka seuraa kuvitteellisen Cyprus-Rhodes-yliopiston (CRY) opiskelijoiden elämää. Sarjan juoni keskittyy erityisesti yliopiston sisar- ja veljeskuntien välisiin yhteenottoihin.
Sarjaa tuotettiin neljä kautta. Sen päätösjakso esitettiin Yhdysvalloissa 7. maaliskuuta 2011.
Tuotanto

Huhtikuussa 2007 ABC Family julkaisi suunnitelmansa aloittaa Kampus Greek -nimisen sarjan esittämisen saman vuoden heinäkuussa. Sarjan ensiesitys oli 9. heinäkuuta 2007. Sarja kuvaa Miamin yliopiston kaltaista ohiolaista koulua, jonka sisällä on suuri veljes- ja sisarkuntien yhteisö. Sarjan keskipisteessä on Caseyn ja Rustyn sisarussuhde: tuottajat tunnustavat sarjan keskittyvän perheeseen, mutta se ei silti välttämättä ole suunnattu perheille.
Sarjaa kuvattiin pääosin Los Angelesissa, sekä UCLA:n kampuksella Westwoodissa että Caltechissa, Pasadenassa. Myös Pohjois-Carolinan yliopistossa sekä West Adamsin piirikunnassa kuvattiin joitakin otoksia. 19. helmikuuta 2010 kerrottiin, että sarjaa tilataan vielä kymmenosainen neljäs kausi, joka jäi sarjan viimeiseksi.
Näyttelijäkokoonpano > Pääosat

| Näyttelijä | Hahmo | Talo |
| --- | --- | --- |
| Clark Duke | Dale Kettlewell | ΩΧΔ (tulokas) |
| Scott Michael Foster | Captain John Paul "Cappie" Jones | KTΓ (alumni) |
| Spencer Grammer | Casey Cartwright | ZBZ (alumni) |
| Paul James | Calvin Owens | ΩΧΔ |
| Jake McDorman | Evan Chambers | ΩΧΔ (alumni) |
| Amber Stevens | Ashleigh Howard | ZBZ (alumni) |
| Dilshad Vadsaria | Rebecca Logan | ZBZ (presidentti) |
| Jacob Zachar | Rusty "Spitter" Cartwright | KTΓ (presidentti) |
Näyttelijäkokoonpano > Pääosat > CRY Greeks

| 0 | 1 | 2 |
| --- | --- | --- |
| Zeta Beta Zeta | ZBZ | Akatemiaan, urheiluun ja filantropiaan perustuva sisarkunta. |
| Omega Chi Delta | ΩΧΔ | Ensiluokkainen akatemiaan, urheiluun ja verkonhallintaan perustuva veljeskunta. |
| Kappa Tau Gamma | KTΓ | CRY Greeksien vahvasti sosialisointiin perustuva "mustalammas". |
| Iota Kappa Iota | IKI | Lyhytaikainen ZBZ:n vihollissisarkunta, jonka Frannie perusti. |


| Pi Pi Pi ("Tri-Pi") | ΠΠΠ | ZBZ:n vihollissisarkunta, joka mainitaan usein sen sosiaalisen holtittomuuden vuoksi. |
| Alpha Theta Upsilon | AΘY | Sisarkunta. |
| Alpha Sigma Rho | AΣP | Veljeskunta. |
| Alpha Tau Kappa | ATK | Veljeskunta. |
| Beta Theta Tau | BΘT | Sisarkunta. |
| Delta Pi | ΔΠ | Näytetty jaksossa "Tailgate Expectations". |
| Delta Sigma Omega | ΔΣΩ | Näytetty jaksossa "Black, and White and Read All Over". |
| Epsilon Epsilon Epsilon | EEE | Sisarkunta. |
| Theta Pi Gamma | ΘΠΓ | Juutalainen veljeskunta. |
| Iota Psi Delta | IΨΔ | Veljeskunta. |
| Kappa Delta Epsilon  | KΔE | Veljeskunta. |
| Mu Gamma Sigma | MΓΣ | Sisarkunta. |
| Nu Nu Nu | NNN | Veljeskunta. |
| Xi Gamma Theta | ΞΓΘ | Sisarkunta. |
| Xi Delta Gamma | ΞΔΓ | Veljeskunta. |
| Pi Delta Epsilon | ΠΔE | Sisarkunta. |
| Pi Sigma Theta | ΠΣΘ | Veljeskunta. |
| Sigma Epsilon | ΣE | Ensimmäinen pilottijaksossa nähty talo. |
| Sigma Chi Epsilon | ΣXE | Sisarkunta. |
| Phi Beta Pi | ΦBΠ | Sisarkunta. |
|  Omega Nu Epsilon | ΩNE | Veljeskunta. |
| Lambda Sigma Omega | ΛΣΩ | Yksi CRY:n parhaista veljeskunnista, joka perustuu perin pohjin atletismiin. |
| Psi Phi Pi | ΨΦΠ | Yksi epäsuosituimmista CRY:n veljeskunnista, joka perustuu akatemiaan. |
Synopsis

Sarjan pilottijakso esitettiin Yhdysvalloissa 9. heinäkuuta 2007 ABC Family -kanavalla ja viimeinen jakso 7. maaliskuuta 2011.
| Kausi | Kausi | Jaksot | Kauden ensiesitys | Kauden päätös | DVD-julkaisu alueella 1 | DVD-julkaisu alueella 1 |
| --- | --- | --- | --- | --- | --- | --- |
|  | 1 | 22 | 9. heinäkuuta 2007 | 9. kesäkuuta 2008 | Kappale 1: 18. maaliskuuta 2008 | Kappale 2: 30. joulukuuta 2008 |
|  | 2 | 22 | 26. elokuuta 2008 | 15. kesäkuuta 2009 | Kappale 3: 18. elokuuta 2009 | Kappale 4: 9. maaliskuuta 2010 |
|  | 3 | 20 | 31. elokuuta 2009  | 29. maaliskuuta 2010 | Kappale 5: 11. tammikuuta 2011 | Kappale 5: 11. tammikuuta 2011 |
|  | 4 | 10 | 3. tammikuuta 2011 | 7. maaliskuuta 2011 | TBA | TBA |
Synopsis > 1. tuotantokausi

Rusty Cartwright (Jacob Zachar) on Cyprus-Rhodes yliopiston tulokas, joka yrittää päästä eroon nörttimäisestä imagostaan hakemalla veljeskuntaan. Hänen isosiskonsa Casey (Spencer Grammer) on Zeta Beta Zeta -sisarkunnan aktiivinen jäsen ja seurustelee Omega Chi Delta -veljeskunnan jäsenen, Evan Chambersin (Jake McDorman) kanssa, joka on varakas ja suosittu isänsä omistaman yrityksen vuoksi. Evan on Omega Chin tulokkaiden kouluttaja ja tarjoaakin Rustylle paikkaa Omega Chissa. Rusty kuitenkin kieltäytyy Evanin pettäessä Casey'a senaattorin tyttären ja ZBZ-tulokkaan, Rebecca Loganin (Dilshad Vadsaria) kanssa. Myöhemmin Rusty hyväksyy kutsun Kappa TauGamma -veljeskuntaan Caseyn ex-poikaystävältä, Cappielta (Scott Michael Foster). Rustyn baptisti huonetoveri, Dale (Clark Duke) on huolissaan Rustyn osallistumisesta veljeskuntatoimintaan, mutta hyväksyy lopulta Rustyn uuden elämäntyylin ystävystymällä jopa Rustyn homoystävän, Calvinin (Paul James) kanssa, joka kuuluu Omega Chi -veljeskuntaan. Sisar- ja veljeskuntien suurin skandaali puhkeaa Rustyn uuden tyttöystävän, Jen K:n, Zeta Beta Zetan tulokkaan ympärille, joka kirjoittaa lehteen artikkelin sisar- ja veljeskuntiin perustuviin skandaaleihin ja välienselvittelyihin ja täten saa kaikki Greekit pulaan Dean Bowmanin asettaessa jyrkkiä sääntöjä ja valvoen tarkasti sisar- ja veljeskuntien toimia. Jen K:n ollessa ZBZ-tulokas, artikkeli keskittyy ZBZ:n sisarkuntaan jolloin ZBZ:n kansainvälinen komitea puuttuu sisarkunnan toimiin pakottaen Caseyn "isosiskon", Frannien (Tiffany Dupont) astumaan alas presidentin virastaan ja Caseyn astumaan väliaikaiseksi presidentiksi.
Synopsis > 2. tuotantokausi

Frannie päättää perustaa oman sisarkuntansa, Iota Kappa Iotan. Uuden poikaystävänsä, Evan Chambersin rahaston avulla, Frannie saa lahjottua osan ZBZ:n jäsenistä loikkaamaan IKI:in. ZBZ:n uusi presidentti, Ashleigh astuu virkaansa, Caseyn jäädessä kuitenkin yhdeksi talon huomattavimmiksi henkilöiksi, ottaen työkseen tulokkaiden kouluttamisen. Kappa Tau-talossa, Rusty odottaa innolla tulokasvuotensa päättymistä. Uusien tulokkaiden saapuessa, Rusty tykästyy Calvinin highschool-aikaiseen ystävään, Andyyn (Jesse McCartney) ja yrittää saada tämän liittymään Kappa Tauhun Omega Chin sijaan. Rustyn ja Dalen osallistuessa taidehistorian kurssille, Rusty ihastuu Jordaniin (Johanna Braddy). Jordan osallistuu KT:n järjestämiin juhliin Rustyn kutsumana, mutta ihastuukin Rustyn uuteen ystävään Andyyn. Rustyn tilanne pahenee Andyn liittyessä Kappa Tauhun ja Kappie tehdessä Rustystä tämän "isoveljen". Casey kamppailee Cappieta kohtaan tuntemiensa tunteiden kanssa seurustellessaan Maxin (Michael Rady) kanssa, jonka seurauksena Casey ja Cappie päättävät ystävyytensä; Cappie saapuu kuitenkin Caseyn avuksi ZBZ:n kotiinpaluu lautan rikkoutuessa ja pari sopii jälleen. Rusty suutelee Jordania ja myöntää tapahtuneen myöhemmin Andylle, joka lähtee Kappa Tausta. Cappie on vihoissaan Rustylle tämän petettyä "pikkuveljensä", tämän rinnastaessa tapahtuneen Evaniin, joka vei Caseyn tältä. Cappie ja Evan alkavat kuitenkin uudelleen muodostaa ystävyyttään, Cappie antaa Rustylle anteeksi, Jordan valitsee Rustyn eikä Andya ja Frannie hylkää Iota Kappa Iotan erotessaan Evanista ja valmistuessaan CRY:sta. Casey eroaa Maxista ollessaan yhä rakastunut Cappieen, joka kuitenkin torjuu tämän.